Tagara yagi kra n Iqvayliyen ttemyuzzamen Yef kra n « teynatin id-innulfan tineggura yagi ». Yur-sen tveddel tegnitt, veddlen medden. Macci d Taqvaylit ak! Win iten iḍefren deg awal inYec iten-id as-d-inin d akken « d ayen tekfa leḥya, ikfa uqader. AmYar ittwarkeḍ u ilmeẓyen assa myal yiwen seg sen ijebbed, ikkat i yiman-is. Ala nnfaâ nsen ittwalin. D ẓeddam ḥeggas anda terriḍ anda teddiḍ. « Tikli ihi tuYal d tazla, asurif yuYal d sin. Tikkemmict tuYal d uraw. Tardast tuYal d iYil. Ikfa uktili tekfa ceḥḥa. Asefsed d uḍegger snen-as tikli warrac nneY u yiwen ur ten ituha. »
D tidett vedlent tlufa, tveddel tegnitt, tveddel tmuYli d tikli n tmetti. Deg aya d tidett id-nnan. Maca ayen ur d-nnin ara d akken aveddel agi illa-d si zik. Ula d nutni vedlen Yef imezwura nsen. Ula fell-asen nnan-t-id akka imezwura nsen. Maca aveddel d wacḥal zzint tlufa zik illa-d ddac aâqac. Yiwen yiwen usurif. Tagara agi imi nekcem seg umaḍal atrar tikli ar sdat tYawel. Ur terjji ara medden ad tt-id leḥqen neY ad ddun yid-s. AYiwel ar sdat tagarra yagi illa-d dihgen s uzuYer. D timettiyin izwaren i yezzuYuren tid igran imi azeḍḍa n Internet ikkes tilisa, irẓa uguren id-illan di taYwalt gar tmettiyin n tmura. Zik akken ad ttwaliḍ amek ddren wiyiḍ ilaq ad truḥeḍ ar tmura nsen neY ad tesleḍ neY teYreḍ wid iruḥen. Assa, arfed awanes u kra ik ihwan atan sdat-ek, yerna awal d wid idren deg-sent yuYal fessus, ishel am aman.
Assa ihi mqaravent tmettiyin u d aya i Yef ttemâanadent, ittemzuYarent, ttnernint ta ar tama n ta. D aya i yessarfan iwessuren d imeqranen ur nekki ara deg anect-a neY ur neddi ara di tqufett. Maca macci d taneflit i yugin. Macci d tikli ar sdat i Yunzan. Macci d tatrart i Yunfan. D tanumi kan. Acku aveddel di tudart nsen d ahudu, d timerẓa di tnumiyin nsen. Tettirzig asen tegnitt imi ttḥulfun am akken d war-taYellist, d lxiq i deg ddren. Akka ihi i tettezzi tudart trennu. Nekni ahaqel azekka a nenni i tsutiwin id-iteddun deffir nneY d ssufajjat i tellam u tudart nwen d ẓeddam ḥeggas ugar n iḍelli! Akka i d tewser, ur tḥemmel ara win ara tt-izwiren. Acku temYar d tirmitin u tirmitin d tamusni. Tamusni d aweṣṣi deg ilmeẓyen. Ma mcci akka, terwi!
kab_Latn kab_Latn kab_Latn